Det er snart 25 år siden, at Scandinavian Star brændte på Skagerrak, og 158 mennesker omkom. Men sagen er langtfra slut, mener Mike Axdal, Korsør, som selv var på skibet med sin far og bror. Mike Axdal overlevede - det gjorde hans far og bror ikke. På mandag indbringer han og Scandinavian Stars støtteforening den danske stat og den norske stat for Den Europæiske Menneskerettighedsdomstol, fordi Mike Axdal og Oluf Husted i Lorup, formand for støtteforeningen, mener, at deres menneskerettigheder er blevet krænket, idet dansk og norsk politi efterforsker en sag, der ifølge Axdal retteligt burde efterforskes af svensk politi, fordi branden på Scandinavian Star skete i svensk farvand og ikke internationalt farvand. Det skriver Sjællandske. Mandag den 19. januar fik både Axdal og Husted deres hjem ransaget af norske betjente, der tog kilovis af papirer, ringbind, computere og lignende med sig. I går fik Husted sit materiale retur - måske. - Jeg aner jo ikke, om alt er her, siger han.

Referat:
Sagen om den 25 år gamle skibsbrand, hvor 158 mennesker omkom, er langt fra slut.